钦定古今图书集成/理学汇编/文学典/第006卷 > 容斋三笔 > 《后汉书载班固文》
## 钦定古今图书集成/理学汇编/文学典/第006卷 > 容斋三笔 > 《后汉书载班固文》

班固著《汉书》，制作之工，如英、茎、咸、韶，音节超诣，后之
为史者莫能及。其髣髴可谓尽善矣。然至后汉中所
载固之文章，断然如出两手。观《谢夷吾传》云：“第五伦
为司徒，使固作奏荐之。”其辞至有“才兼四科，行包九
德”之语。其他比喻，引稷、契、咎繇、傅说、伊、吕、周、召、管、晏，
此为一人之身，而唐、虞、商、周圣贤之盛者皆无以过，
而夷吾乃在《方术传》中，所学者风角占候而已。固之
言一何太过欤！